הרב חיים שלמה דיסקין רבה של קרית אתא ואיש חינוך וותיק בשיחה מיוחדת ומרתקת עם עמי מיימון לאור הטרגדיות עם הנוער באחרונה.
רגע לפני שצועדים עם מאות אלפי ילדים בארה"ק ובעולם כולו - לכבודו של רשב"י: לכל שליח זה היום הכי עמוס בשנה.
COL פנה לכמה שלוחים וביקש מהם: תנו לנו 'טעימה' - סיפור אחד ומיוחד, מתוך כל ה- הריצות, האישורים, ההערכות לתהלוכה הגדולה, התיאום עם האמנים ו\או הבדרנים, עם המדריכים, המשטרה וכל הגורמים הרלוונטיים.
הרב ישראל דייטש - קריית מטלון, פתח תקווה: "זו השנה הראשונה שאנו פועלים בשכונה, ואף השנה הראשונה שבה תיערך תהלוכת ל"ג בעומר גדולה עם ילדי ישראל. כשהתחלנו לחפש שחקן/אמן לתהלוכה - כבר כמעט ולא היה תקציב עקב ההוצאות המרובות.
"בהפתעה מוחלטת - חבר יקר שלח לנו מס' פלא' של סמי-הכבאי, ומאז פרסמנו את השתתפותו, אנחנו מקבלים הודעות רבות מהורים מרוצים שיביאו את ילדיהם לתהלוכת לכבודו של רשב"י.
הרב שלומי בוטמן - נווה יעקב, ירושלים: "ב"ה אנחנו פחות או יותר אחרי כל ההכנות הטכניות. היום התחלנו כבר לשבת עם הצוות של הבנים ושל הבנות ולעשות חלוקת תפקידים.
"השנה זו פעם ראשונה לאחר 6 שנים, שנתלו כ-500 מודעות ברחבי השכונה, וכל המודעות נשארו במקומם.
"התחלנו את ההערכות לפני כחודש, בו מילאנו כבר את כל הטפסים במשטרה וכד'. את ההופעה והאולם - כבר סגרנו מיד אחרי החגים".
הרב חיים וויספיש - רינתיה מזור ונופך: "זהו סיפור של השגחה פרטית שהייתה לנו בשנה הראשונה בשליחות שלנו פה: לפני ל"ג בעומר - כמה שהתרמנו ואספנו עבור התהלוכה, עדיין היה חסר לנו סכום כסף. אני לא ידעתי מהיכן אני הולך לשלם ל'אמן' (שהיה חסר חלק ניכר מהעלות שלו). בדרך פלא, מיד לאחר התהלוכה הגיע אלי מישהו, ושם בידי תרומה. כשבדקתי - זה היה בדיוק הסכום שהיה חסר.
"ולשאלתך, מתי נתין לומר ש'הכל מוכן'?... האמת שעד הרגע האחרון אי אפשר לומר 'הכל מוכן', כי כל זמן שעדיין לא התחילה התהלוכה, אנו חושבים איך אפשר להביא עוד ילד לתהלוכה".
הרב אליעזר פרסיה - מגדל העמק: "אנחנו כעת בהכנות אחרונות ממש לתהלוכה. עושים טסט - האם המגפונים עובדים, האם כל דבר נמצא במקומו, ספרונים במתנ"ס, כרטיסי הגרלה מוכנים, להכין את השטח במתנ"ס לכל הילדים, לקשט את מקום יציאת התהלוכה וכו'... וכל זה לאחר חודש של עבודה.
"בחודש האחרון אנו עובדים מסביב לשעון: פרסום בכל העיר, סיכום עם בתי-ספר, להתקשר למשפחות להזמין, להיות מתואם עם כל השלוחים היקרים שפועלים בכל רחבי מגדל העמק ועורכים השנה 5 תהלוכות שיהיו נגישות לכל ילדי העיר, הכל דורש מאמץ גדול.
בתמונה: 'חד, חד'.. בודקים את המגפונים - רגע לפני התהלוכה.
"אנחנו מקווים שלאחר הפרסום שעשינו על אוטובוסים, שלטי חוצות גדולים, ברשת החברתית תיבות דואר ועוד, תהיה הצלחה למעלה מן המשוער.
"היום בבוקר, התקשר אלי השוטר העירוני, וביקש ממני לשנות את המסלול שתוכנן - ולצעוד לא ברחוב הראשי - בכדי לא לסגור את הציר המרכזי. עניתי לו שלא מקובל עלי ולא יהיה דבר כזה, וחייבים לתת לנו לצעוד במרכז העיר. התהלוכה לכבוד רשב"י צריכה להיות במרכז העיר. אני רוצה להודות לאנ"ש מגדל העמק שמשתתפים הן בגופם והן בממונם".